18 пургыж

18 пургыж (18 февраль) — григориан кечышот почеш идалыкын 49-ше кечыже. Идалык пытыме марте 316 (кужемдыме ийлаште — 317) кече кодеш.

 Пайрем да памятный дате-влак 
 Российысе транспорт милиций кече

 Лӱмгече 

Пургыж тылзын латкандашымше кечынже Агафья, Антоний, Макар, Феодосий, Симеон–влакын лӱм кечышт.   

 Событий-влак 
Тугак ончо: :Категорий:Пургыж тылзын 18 кечысе событий-влак

 Шочыныт 
Тугак ончо: :Категорий:Пургыж тылзын 18 кечынже шочшо-влак
 1930 — Еремей Герасимов, марий серызе, почеламутчо.
 1936 — Калинин, Герман Сергеевич, журналист да краевед. Ончыч «Молодой коммунист» да «Марий коммуна» газет редакцийлаште, вара 26 ий КГБ-ыште тыршен. 5 ий лӱдыкшыдымылык федерал службын кучемысе ветеран-влак ушемын вуйлатышыже сомылым шуктен шоген. Лач тудын вуйлатымыж почеш ФСБ-ын тоштержым почмо.
 1939 — Новосёлов, Александр Фёдорович, сӱретче. Мари-Турекыште уста сўретче шочын. Кумдан палыме «Спорт», «Космос» да «Марий куштымаш» панно-влакын авторжо. «Монументал сымыктыш» секцийыште марий-влак кокла гыч икте гына Российысе сӱретче-влак ушемын чолга еҥже улеш. «Ню» жанрыште специалистлан шотлалтеш. Тудын ончерже-влак Российысе шуко олаште да йот эллаштат эртеныт.
 1942 — Романов, Евгений Иванович, писатель-сатирик. Ятыр ий Оршанка районысо газетын корреспондентшылан тыршен. «Просто рыжий март», «Зелёная каша», «Жаковы шишки» книга-влакын авторжо.
 1949 — Усолов, Александр Николаевич, сӱретче, Марий Элын сулло сӱретчыже. Параньга кундем Усолаште шочын. Кугу чапым пашаштыже марий пӱртӱсын да калыкын чын сыныштым кумдан почын пуымыж дене сулен. Тудын сӱретше-влак Москосо, Озаҥысе, Угарманысе ончерлаште лийыныт. 
 1950 — Моисеева, Валентина Семёновна, актриса, Марий Элын сулло артисткыже. Тудо Провой кундем Нуктуж ялыште шочын. Шкетан лӱмеш драмтеатрыште 1971-ше ий гыч пашам ышташ тӱҥалын. Айзманын «Кай, кай Йыванлан» спектакльыште Майран, Николаевын «Саликаштыже» Маринан, Арбанын «Кеҥеж йӱдыштӧ» Катян рольжым устан чоҥен. 
 1970 — Инна Алексеевна Ядарова, марий йылмызе, шанчызе, филологий шанче кандидат (2003).
 1978 — Клюкина, Мария Юрьевна, сӱретче. Шкеже тудо Йошкар-Ола гыч. Суапле пашажым кӱкшын акленыт: Олык Ипай лӱмеш премийын лауреатше. 

 Коленыт 
Тугак ончо: :Категорий:Пургыж тылзын 18 кечынже колышо-влак
 1974 — Михаил Иванов-Батрак, марий серызе, почеламутчо, туныктышо, СССР Серызе-влак ушемын йыжъеҥже (1934).
 2004 — Миклай Рыбаков, марий серызе, журналист, драматург, артист, СССР Серызе-влак ушемын йыжъеҥже, Марий Эл Республикын Калык серызыже (1996), Марий АССР-ысе сымыктышын сулло пашаеҥже (1970), Марий АССР-ысе С.Г. Чавайн лӱмеш Кугыжаныш премийын лауреатше (1978), Олык Ипай лӱмеш Марий комсомол премийын лауреатше (1974).
 2005 — Ким Васин, марий серызе, шанчызе, йылмызе, туныктышо, литературовед, литератур критик, кусарыше, журналист, филологий шанче кандидат, СССР Серызе-влак ушемын йыжъеҥже (1953), Марий АССР-ысе шанчын сулло пашаеҥже (1978), Чуваш АССР-ысе тӱвыран сулло пашаеҥже, Марий АССР-ысе Кугыжаныш премийын лауреатше (1976), Марий АССР-ын Калык серызыже (1984), Йошкар-Олан Почётан гражданинже (1993).

 Калык пале 

Категорий:18 пургыж